**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2020թ. N\_\_\_\_\_\_\_ Ա**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

 Հիմք ընդունելով «Կառավարչական իրավահարաբերությունների կարգավորման մասին» 5-րդ հոդվածի 5-րդ և 7-րդ մասերը և «Պետական ոչ առևտրային կազմակերպությունների մասին» Հայաստանի Հանրապետության օրենքի 4-րդ հոդվածները՝ Հայաստանի Հանրապետության կառավարությունը ***ո ր ո շ ու մ է.***

 1. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, պետական սեփականություն հանդիսացող 3 միավոր տրանսպորտային միջոցները (այսուհետ՝ Գույք) համաձայն հավելվածի հետ վերցնել և սեփականության իրավունքով հանձնել Հայաստանի Հանրապետության արդարադատության նախարարության «Քրեակատարողական բժշկության կենտրոն» պետական ոչ առևտրային կազմակերպությանը։

 2. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության արդարադատության նախարարության «Քրեակատարողական բժշկության կենտրոն» պետական ոչ առևտրային կազմակերպության հետ համատեղ ապահովել սույն որոշման 1-ին կետից բխող պայմանագրի կնքումը:

 3. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ Հայաստանի Հանրապետության արդարադատության նախարարության «Քրեակատարողական բժշկության կենտրոն» պետական ոչ առևտրային կազմակերպության տնօրենի հետ համատեղ՝ սույն որոշման 2-րդ կետում նշված պայմանագրի կնքման գործընթացի ավարտից հետո մեկամսյա ժամկետում ապահովել որոշման հավելվածի ցանկում ներառված գույքի հանձնման-ընդունման աշխատանքների կատարումը:

**4. Սույն որոշման 1-ին կետում նշված տրանսպորտային միջոցների հաշվառումից հանելու և պետական գրանցման հետ կապված ծախսերն իրականացնել** Հայաստանի Հանրապետության արդարադատության նախարարության «Քրեակատարողական բժշկության կենտրոն» պետական ոչ առևտրային կազմակերպության **միջոցների հաշվին:**

Հավելված

 ՀՀ կառավարության 2020 թվականի

 ------ N - Ա որոշման

**Ց Ա Ն Կ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ «ՔՐԵԱԿԱՏԱՐՈՂԱԿԱՆ ԲԺՇԿՈՒԹՅԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՀԱՆՁՆՎՈՂ ՏՐԱՆՍՊՈՐՏԱՅԻՆ ՄԻՋՈՑՆԵՐԻ**

|  |  |  |  |  |  |  |
| --- | --- | --- | --- | --- | --- | --- |
| **Հ/Հ**  | **Մակնիշը** | **Նախկին պետական համարանիշը** | **Թողարկման տարեթիվը** | **Նույնացման համարը** | **Սկզբնական արժեքը** **(դրամ)** | **Հաշվեկշռային արժեքը****(դրամ)** |
| **Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտե** |
| **1.** | TOYOTA COROLLA 1.6 (Տոյոտա-Կորոլլա 1.6) | 174 BB 01 | 2007 թ. | JTNBV58E102061896 | 6800000 | 0 |
| **2.** | TOYOTA COROLLA 1.6 (Տոյոտա-Կորոլլա 1.6) | 150 BB 01 | 2007 թ. | JTNBV58E402061889 | 6800000 | 0 |
| **3.** | TOYOTA COROLLA 1.6 (Տոյոտա-Կորոլլա 1.6) | 163 BB 01 | 2007 թ. | JTNBV58E102062451 | 6800000 | 0 |

 **ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

 ՀՀ արդարադատության նախարարը 04.10.2019թ. N01/23/22505-2019 գրությամբ (պատճենը կցվում է) դիմել է ՀՀ տարածքային կառավարման և ենթակառուցվածքների նախարարություն՝ տեղեկացնելով, որ ՀՀ ԱՆ քրեակատարողական ծառայության բժշկական օգնության և սպասարկման բաժնի վերջնական լուծարման գործընթացի ավարտից հետո Քրեակատարողական բժշկության կենտրոն ՊՈԱԿ-ին պետք է փոխանցվեն 3 «ՎԱԶ 2114» մակնիշի տրանսպորտային միջոցներ։ Գրությամբ միաժամանակ տեղեկացվել է, որ կատարված ուսումնասիրությունների համաձայն նշված մեքենաները ֆիզիկապես մաշված են և ընթացիկ շահագործման համար պահանջելու են մեծ ֆինանսական ծախսեր: Վերոնշյալ խնդրին լուծում տալու նպատակով ՊՈԱԿ-ի աշխատակիցների կողմից այցելություն է կատարվել պետական գույքի կառավարման կոմիտեին պահառության նպատակով հատկացված Երևան քաղաքի Մալաթիա-Սեբաստիա համայնքի Հաղթանակ 2 փող. 79 հասցեում գտնվող տարածք, որտեղ ուսումնասիրվել են 3 միավոր «TOYOTA COROLA» մակնիշի տրանսպորտային միջոցներ։

 ՀՀ ՏԿԵ նախարարության 14.10.2019թ. 01/16716-19 գրությամբ ՀՀ արդարադատության նախարարությանն առաջարկվել է 3 միավոր «ՎԱԶ 2114» մակնիշի տրանսպորտային միջոցների օտարման գործընթացը կազմակերպելու նպատակով Պետական գույքի կառավարման կոմիտե ներկայացնել տրանսպորտային միջոցների գնահատման համար անհրաժեշտ ելակետային տվյալների փաթեթը, իսկ գույքի պահառության վայրում կայանված «Քրեակատարողական բժշկության կենտրոն» ՊՈԱԿ-ի կողմից ընտրված թվով 3 միավոր «Տոյոտա Կորոլլա» մակնիշի, 174 BB 01, 150 BB 01 և 163 BB 01 պետհամարանիշների տրանսպորտային միջոցները վերջինիս սեփականության իրավունքով հատկացնելու նպատակով Պետական գույքի կառավարման կոմիտեի կողմից նախատեսվում է մշակել ՀՀ կառավարության որոշման նախագիծ։

«Քրեակատարողական բժշկության կենտրոն» ՊՈԱԿ-ին անհրաժեշտ 3 միավոր «Տոյոտա Կորոլլա» մակնիշի տրանսպորտային միջոցների անհրաժեշտության վերաբերյալ առաջարկությունը քննարկվել է Կոմիտեում, կազմվել է ամփոփ տեղեկատվություն, (որում ներառված են եղել նաև ՀՀ պետական համակարգի այլ գերատեսչություններին անհրաժեշտ տրանսպորտային միջոցների վերաբերյալ առաջարկությունները) 11.02.2020թ. N01/22.12/841-20 գրությամբ ներկայացվել է ՀՀ ՏԿԵ նախարարություն՝ ՀՀ կառավարության որոշման նախագիծ մշակելու նպատակով համապատասխան հանձնարարական ստանալու համար։ ՀՀ տարածքային կառավարման և ենթակառուցվածքների նախարարության 06.03.2020թ. NՀԲ/12/6361-2020 հանձնարարականով Պետական գույքի կառավարման կոմիտեին հանձնարարվել է նախապատրաստել և շրջանառության մեջ դնել ՀՀ կառավարության որոշման նախագիծ այն մարմինների մասով, որոնց տրամադրվող ավտոմեքենաների ցանկերը հստակեցված են, իսկ մյուս մարմիններին տրամադրվող ավտոմեքենաների ցանկերը ճշգրտելու նպատակով իրականացնել համապատասխան աշխատանքներ։

 Հաշվի առնելով վերը նշվածը՝ մշակվել է «Գույք հետ վերցնելու և սեփականության իրավունքով գույք հանձնելու մասին» ՀՀ կառավարության որոշման նախագիծը, որով առաջարկվում է ՀՀ ՏԿԵ նախարարության պետական գույքի կառավարման կոմիտեին ամրացված 3 միավոր տրանսպորտային միջոցները հետ վերցնել և սեփականության իրավունքով հանձնել Հայաստանի Հանրապետության արդարադատության նախարարության «Քրեակատարողական բժշկության կենտրոն» պետական ոչ առևտրային կազմակերպության **միջոցների հաշվին։**

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

 **Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

«Գույք հետ վերցնելու և սեփականության իրավունքով գույք հանձնելու մասին» Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Գույք հետ վերցնելու և սեփականության իրավունքով գույք հանձնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

 **ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

 «Պետական կառավարչական իրավահարաբերությունների կարգավորման մասին մասին» ՀՀ օրենքը

 «Պետական ոչ առևտրային կազմակերպությունների մասին» ՀՀ օրենք

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** | **Առարկության,առաջարկության** **բովանդակությունը** | **Եզրակա- ցություն** | **Կատարված փոփոխությունները** |
| 1 | **2** | **3** | 4 |
| ՀՀ տարածքային կառավարման և ենթակառուցվածքների նախարարություն 02.04.2020թ. NՍՊ/21.1/8768-2020 | Հանձնարարվել է սահմանված կարգով ընթացք տալ «Սեփականության իրավունքով գույք հանձնելու մասին» ՀՀ կառավարության որոշման նախագծին։ | Քննարկվել է | Ընդունվել է ի գիտություն |
| ՀՀ ֆինանսների նախարարություն 15.04.2020թ. N01/8-5/5495-2020 | Հիմք ընդունելով «Նորմատիվ իրավական ակտերի մասին» ՀՀ օրենքի 12-րդ հոդվածը, և հաշվի առնելով Նախագծի 1-ին կետը, որով նախատեսվում է նաև գույք հետ վերցնել, առաջարկում ենք Նախագծի վերնագիրը համապատասխանեցնել բովանդա­կությանը՝ ներառելով նաև գույքը հետ վերցնելու վերաբերյալ դրույթ: | Ընդունվել է | Նախագծի վերնագիրը խմբագրվել է։  |
| ՀՀ արդարադատության նախարարություն 20.04.2020թ. N01//8312-2020 | Առաջարկություններ և դիտողություններ չունի |
| ՀՀ վարչապետի աշխատակազմ 09.07.2020 02/16.3/23244-2020 հանձնարարակա**ն** | Վարչապետի հանձնարարությամբ՝ խնդրում եմ քննարկել համապատասխան գույքը պետական ոչ առևտրային կազմակերպությանը անհատույց օգտագործման իրավունքով տրամադրելու տարբերակը: | Քննարկվել է  | ՀՀ ՏԿԵ նախարարության պետական գույքի կառավարման կոմիտեն նպատակահարմար է գտնում նախագծի հավելվածի ցանկում ներառված 3 միավոր տրանսպորտային միջոցները ՀՀ ԱՆ «ՔՐԵԱԿԱՏԱՐՈՂԱԿԱՆ ԲԺՇԿՈՒԹՅԱՆ ԿԵՆՏՐՈՆ» ՊՈԱԿ-ին հանձնել սեփականության իրավունքով, քանի որ անհատույց օգտագործման իրավունքով տրամադրելու դեպքում կարծում ենք, որ դրանց շահագործման ընթացքում պարբերաբար կառաջանան բազմաթիվ խնդիրներ, մասնավորապես՝ դրանց կապիտալ ծախսերի կատարման, ընթացիկ շահագործման և այլնի հետ կապված։  |